1. **OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE SAMOBOR ZA 2023. GODINU**

***3.1. Obrazloženje općeg dijela godišnjeg izvještaja o izvršenju financijskog plana***

**Prihodi**

Ostvarenje tekućih prihoda Financijskog plana Osnovne škole Samobor za razdoblje od 1. siječnja do 31. prosinca 2023. godine u ukupnom iznosu od 3.005.907,38 €, s usporednim pokazateljima ostvarenja prihoda i primitaka u 2022. godini, je kako slijedi:

|  |  |  |  |  |  |
| --- | --- | --- | --- | --- | --- |
| **Vrsta prihoda** | **Izvršenje 2022.** | **Rebalans 2023.** | **Izvršenje 2023.** | **Indeks izvršenja 2023./2022.** | **Indeks izvršenja 2023.** |
| 1 | 2 | 3 | 4 | 5 (4/2\*100) | 6 (4/3\*100) |
| **UKUPNO PRIHODI** | **2.438.126,78** | **3.216.637,00** | **3.005.907,38** | **123,29%** | **93,45%** |
| **6 Prihodi poslovanja** | **2.438.126,78** | **3.216.637,00** | **3.005.907,38** | **123,29%** | **93,45%** |
| 63 Pomoći iz inozemstva i od subjekata unutar općeg proračuna | 1.937.476,43 | 2.568.694,00 | 2.444.915,74 | 126,19% | 95,18% |
| 65 Prihodi od upravnih i administrativnih pristojbi, pristojbi po posebnim propisima i naknada | 101.017,41 | 107.220,00 | 97.445,93 | 96,46% | 90,88% |
| 66 Prihodi od prodaje proizvoda i robe te pruženih usluga i prihodi od donacija | 6.771,23 | 13.947,00 | 13.094,31 | 193,38% | 93,89% |
| 67 Prihodi iz nadležnog proračuna za financiranje redovne djelatnosti proračunskih korisnika | 392.861,71 | 526.776,00 | 450.451,40 | 114,66% | 85,51% |

**Prihodi poslovanja**

Prihodi poslovanja (razred 6 – prihodi od pomoći iz inozemstva i od subjekta unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga i prihodi od donacija, prihodi iz nadležnog proračuna za financiranje redovne djelatnosti proračunskih korisnika) 2023. godine ostvareni su u iznosu od 3.005.907,38 € ili 93,45% godišnjeg plana a veći su za 23,29% u odnosu na istovrsne prihode ostvarene u 2022. godini u prvom polugodištu.

***Prihodi od pomoći iz inozemstva i od subjekta unutar općeg proračuna*** (skupina 63) ostvareni su u iznosu od 2.444.915,74 € što čini indeks izvršenja od 95,18% u odnosu na tekući plan 2023. godine, a isti su ostvareni s rastom od 26,19% u odnosu na izvršenje financijskog plana u 2022. godini kada je njihovo ostvarenje iznosilo 1.937.476,43 €.

Ostvareni prihodi od pomoći u 2023. godini odnose se na pomoći proračunskim korisnicima iz proračuna koji im nije nadležan (podskupina 636) u iznosu od 2.444.915,74 € (povećanje u odnosu na 2022. godinu za 26,19% uglavnom je posljedica povećanja pomoći za financiranje rashoda za zaposlene osnovnih škola na teret nadležnog Ministarstva, uslijed povećanja osnovice te odluke Ministarstva znanosti i obrazovanja o financiranju prehrane za sve učenike osnovnih škola sukladno članku 143. stavka 4. i 5. Zakona o odgoju i obrazovanju u osnovnoj i srednjoj školi ) od čega su tekuće pomoći proračunskim korisnicima iz proračuna koji im nije nadležan ( odjeljak 6361 ) ostvarene u iznosu od 2.411.787,07 € odnosno 98,64%, dok su kapitalne pomoći proračunskim korisnicima iz proračuna koji im nije nadležan ( odjeljak 6362) ostvarene u iznosu od 33.128,67 € odnosno 1,35%,

***Prihodi od upravnih i administrativnih pristojbi, pristojbi po posebnim propisima*** i ***naknada*** (skupina 65) ostvareni su u ukupnom iznosu od 97.445,93 € ili 90,88% financijskim planom planiranih sredstava, a za 3,54% su manji u odnosu na ostvarenje u istom razdoblju 2022. godine kada je ostvarenje iznosilo 101.017,41 €. Ova skupina obuhvaća prihode po posebnim propisima proračunskih korisnika za sufinanciranja obrazovnih programa koji se odnose na prihode od uplata roditelja za produženi boravak i školsku prehranu učenika, radni materijal i slično i to u izvoru financiranja posebne namjene, te prihode na osnovi osiguranja, refundacija ili naknada šteta u izvoru financiranja prihodi od nefinancijske imovine i ostvareni su u iznosu od 97.445,93 €, što je smanjenje od 3,54% u odnosu na 2022. godinu.

***Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima*** (skupina 66)ostvareni su u iznosu od 13.094,31 € ili 93,89% financijskim planom planiranih sredstava.

Ovi prihodi sadrže:

* prihode od prodaje proizvoda i robe te pruženih usluga (podskupina 661) koji su ostvareni i iznosu od 4.788,50 € ili 36,65 %,
* donacije od pravnih i fizičkih osoba izvan općeg proračuna (podskupina 663) ostvareni su u iznosu od 8.305,81 € a odnose se na ostvarene donacije Udruženja obrtnika grada Samobora, donaciju Turističke zajednice grada Samobora za organizaciju Fašnika i nagradu za sudjelovanje na Fašniku, donaciju Županijskog školskog sportskog saveza za organizaciju natjecanja u tenisu, donacija Školskog športskog saveza za dnevnice učiteljima koji su išli u pratnji učenicima na školu plivanja, donacija Hrvatskog školskog športskog saveza za dnevnice učiteljima koji su bili pratnja učenicima s teškoćama u razvoju na natjecanju u Puli, donacija tvrtke Kamgrad i fizičke osobe K.M. za organizaciju domaćinstva u novoj školskoj godini za učenike s teškoćama u razvoju.

***Prihodi iz nadležnog proračuna za financiranje redovne djelatnosti proračunskih korisnika*** (skupina 67) ostvareni su u iznosu od 450.451,40 € ili 85,51% sredstava planiranih financijskim planom Osnovne škole Samobor za 2023. godinu. Najvećim djelom otpadaju na Prihode iz nadležnog proračuna za financiranje rashoda proračuna ( odjeljak 6711) koji su ostvareni u iznosu od 445.185,89 €, te manjim dijelom na Prihode iz nadležnog proračuna za financiranje rashoda za nabavu nefinancijske imovine ( odjeljak 6712 ) koji su ostvareni u iznosu od 5.265,51 €.

***Rashodi***

Izvršenje rashoda Financijskog plana Osnovne škole Samobor za razdoblje od 1. siječnja do 30. lipnja 2023. godine u ukupnom iznosu od 1.441.809,71 €, s usporednim pokazateljima ostvarenja rashoda i izdataka za 2022. godinu, je kako slijedi:

|  |  |  |  |  |  |
| --- | --- | --- | --- | --- | --- |
| **Vrsta rashoda** | **Izvršenje**  **2022.** | **Rebalans 2023.** | **Izvršenje**  **2023.** | **Indeks izvršenja 2023./2022.** | **Indeks izvršenja 2023.** |
| 1 | 2 | 3 | 4 | 5 (4/2\*100) | 6 (4/3\*100) |
| **UKUPNO RASHODI** | **2.439.892,14** | **3.243.945,00** | **3.010.749,65** | **123,40%** | **92,81%** |
| **3 Rashodi poslovanja** | **2.409.732,28** | **3.176.200,00** | **2.948.173,81** | **122,34%** | **92,82%** |
| 31 Rashodi za zaposlene | 1.979.269,47 | 2.399.643,00 | 2.324.800,20 | 117,46% | 96,88% |
| 32 Materijalni rashodi | 396.376,14 | 735.302,00 | 599.149,71 | 151,16% | 81,48% |
| 34 Financijski rashodi | 2.497,57 | 5.239,00 | 4.467,15 | 178,86% | 85,27% |
| 36 Pomoći dane u inozemstvo i unutar općeg proračuna | 0,00 | 531,00 | 0,00 | 0,00% | 0,00% |
| 37 Naknade građanima i kućanstvima na temelju osiguranja i druge naknade | 31589,1 | 33.517,00 | 17.788,89 | 56,31% | 53,07% |
| 38 Tekuće donacije | 0,00 | 1.968,00 | 1.967,86 | - | 99,99% |
| **4 Rashodi za nabavu nefinancijske imovine** | **30.159,86** | **67.745,00** | **62.575,84** | **207,48%** | **92,37%** |
| 42 Rashodi za nabavu proizvedene dugotrajne imovine | 30.159,86 | 67.745,00 | 62.575,84 | 207,48% | 92,37% |

**Rashodi poslovanja**

Rashodi poslovanja (razred 3 - rashodi za zaposlene, materijalni rashodi, financijski rashodi, subvencije, pomoći dane u inozemstvo i unutar općeg proračuna, naknade građanima i kućanstvima na temelju osiguranja i druge naknade te ostali rashodi) za razdoblje 01.01. do 31.12.2023. godine izvršeni su sa 2.948.173,81 € i veći su za 22,34 % u odnosu na istovrsne rashode ostvarene u 2022. godini, kada su iznosili 2.409.732,28 €. Rashodi u 2023. godini su ostvareni sa 92,82% tekućeg plana.

***Rashodi za zaposlene*** (skupina 31) obuhvaćaju plaće, doprinose na plaće i ostale rashode za zaposlene, a ostvareni su u ukupnom iznosu od 2.324.800,20 € što je povećanje od 17,46 % u odnosu na 2022. godinu, kada su iznosili 1.979.269,47 €, a ostvareni su u 96, 88% tekućeg plana.

Rashodi za zaposlene predstavljaju najveći udio u ostvarenju Rashoda poslovanja. Obuhvaćaju rashode za zaposlenike Osnovne škole Samobor i to za 105 učitelja, tehničkog i administrativnog osoblja, dodatke na plaću mentora u osnovnim školama financirani od strane Ministarstva znanosti i obrazovanja na teret državnog proračuna i 4 učiteljice u produženom boravku financirane od strane Osnivača odnosno Grada Samobora, te 21 pomoćnika u nastavi ili stručne komunikacijske posrednike.

***Materijalni rashodi*** (skupina 32) u izvještajnom razdoblju izvršeni su u iznosu od 599.149,71 € povećani su za 51,16 % u odnosu na prošlogodišnje ostvarenje, a odnose se na rashode za redovno poslovanje škole te na rashode za izvršavanje planiranih programskih aktivnosti. Ostvarili su 81,48% planiranih sredstava.

Naknade troškova zaposlenima (podskupina 321) izvršeni su u iznosu od 89.642,18 € ili 14,96 %. Najznačajniji udio u okviru ove podskupine odnosi se na naknade za prijevoz na posao i s posla koji izvršeni u iznosu od 68.290,98 € ili 76,18 %. Tu su još i službena putovanja koja su ostvarena u iznosu od 18.013,41 € ili 20,09 %, stručno usavršavanje zaposlenika 2.952,99 € ili 3,29 % i ostale naknade troškova zaposlenima u iznosu od 384,80 €

Rashodi za materijal i energiju (podskupina 322) ostvareni su u iznosu od 277.359,59 € i sudjeluju u skupini 32 sa 46,29 %.

Rashodi u ovoj podskupini odnose se na:

* uredski materijal i ostale materijalne rashode izvršene u iznosu od 26.997,50 € ili 9,73 %
* materijal i sirovine izvršene u iznosu od 211.490,04 € ili 76,25 % i najvećim dijelom se odnose na prehranu za školsku kuhinju
* rashode za energiju izvršene u iznosu od 29.645,32 € ili 10,67%
* materijal i dijelovi za tekuće i investicijsko održavanje izvršene u iznosu od 6.066,33 € ili 2,19 % u ukupnim rashodima podskupine 322
* službenu, radnu i zaštitnu odjeću izvršene u iznosu od 3.135,41 € ili 1,13 %

Rashodi za usluge (podskupina 323) izvršene su u iznosu od 215.236,23 € ili 35,94 % što je povećanje od 38,5 % u odnosu na 2022. godinu kada su rashodi za usluge iznosile 155.375,00 €. Najvećim djelom se odnosi na usluge telefona, pošte i prijevoza koje sudjeluju u iznosu od 141.245,87 € odnosno 65,62 % što je za 49,9 % više u odnosu na prethodnu godinu. Usluge telefona, pošte i prijevoza odnose se na organizaciju prijevoza za učenike redovnih i posebnih razrednih odjeljenja od kuće do škole i obratno. Rashodi za usluge uključuju sljedeće:

* usluge tekućeg i investicijskog održavanja izvršene u iznosu od 28.745,68 € ili 13,35 % i nema značajnih promjena u odnosu na 2022. godinu
* usluge promidžbe i informiranja izvršene su u iznosu od 497,70 € dok u istom razdoblju prethodne godine ova vrsta usluga iznosila je 248,86 €.
* komunalne usluge izvršene su u iznosu 14.892,82 € odnosno 6,92 %
* zakupnine i najamnine izvršene su u iznosu od 6.994,86 € i u odnosu na prethodnu godinu bilježe povećanje od 91,2 %
* zdravstvene i veterinarske usluge izvršene su u iznosu od 655,57 € i manje su u odnosu na prošlu godinu za 66%
* intelektualne i osobne usluge izvršene su u iznosu od 6.683,11 € i nema značajnijih promjena u odnosu na 2022. godinu.
* računalne usluge izvršene su u iznosu od 11.820,18 € ili 5,49 %
* ostale usluge izvršene su u iznosu od 3.700,44 € odnosno 89,82 % financijskim planom planiranih sredstava

Ostali nespomenuti rashodi poslovanja (podskupina 329) ostvareni su u iznosu od 16.911,71 €, odnosno izvršeni su 69,27 % prema tekućem financijskom planu, a izvršeni su 46,30 % više u odnosu na prethodnu 2022. godinu kada su ostali nespomenuti rashodi poslovanja iznosili 11.561,30 €, a odnose se na naknade za rad predstavničkih i izvršnih tijela, premije osiguranja, reprezentacija, članarine i norme te pristojbe i naknade, troškovi sudskih postupaka i ostali nespomenuti rashodi poslovanja.

***Financijski rashodi*** (skupina 34) planirani izvršeni su u iznosu od 4.467,15 € ili 85,26 % planiranih sredstava što je povećanje od 78,9 % u odnosu na 2022. godinu.Odnose se na rashode za bankarske usluge i usluge platnog prometa.

***Naknade građanima i kućanstvima na temelju osiguranja i druge naknade*** (skupina 37) izvršene su u iznosu od 17.788,89 € ili 53,07 % planiranih sredstava. Najznačajniji rashodi odnose se na udžbenike radnog karaktera koje financira Ministarstvo znanosti i obrazovanja, prijevoz učenika s udaljenih područja od kuće do škole i natrag, škola u prirodi, maturalna putovanja i novigradsko proljeće.

**Rashodi za nabavu nefinancijske imovine**

Rashodi za nabavu nefinancijske imovine (razred 4) izvršeni su sa 62.575,84 € odnosno sa 92,36 % tekućeg financijskog plana i veći su za 107,50 % u odnosu na istovrsne rashode u 2022. godini kada su iznosili 30.159,86 €.

Rashodi za nabavu nefinancijske imovine izvršeni su na skupini 42 i to **Rashodi za nabavu proizvedene dugotrajne imovine** izvršeni su u iznosu od 62.575,84 € ili 92,36 % planiranih sredstava što je povećanje za 107,5 % u odnosu na 2022. godinu kada su bili izvršeni u iznosu od 30.159,86 €, a odnose se na postrojenja i opremu, u knjige, umjetnička djela i ostale izložbene vrijednosti.

Rashodi za postrojenja i opremu (podskupina 422) izvršeni su u iznosu od 27.816,67 € ili 97,28% financijskog plana. Najvećim djelom se odnose na uredsku opremu i namještaj ostvarene u iznosu 13.196,59 €, zatim opremu za održavanje i zaštitu u iznosu od 10.313,90 € te na uređaje, strojeve i opremu za ostale namjene u iznosu od 3.801,59 €.

Rashodi za knjige, umjetnička djela i ostale izložbene vrijednosti (podskupina 424) izvršene su u iznosu od 34.759,17 €, odnosno 88,78 % financijskog plana planiranih sredstava, a odnose se na udžbenike trajnog karaktera što je financirano od strane nadležnog ministarstva i knjiga za školsku knjižnicu što je financirano od strane osnivača.

Sredstva Financijskog plana po funkcijskoj klasifikaciji, koja razvrstava rashode prema njihovoj namjeni, izvršeni su u 2023. godini kako slijedi:

|  |  |  |  |  |  |
| --- | --- | --- | --- | --- | --- |
| **Opis** | **Izvršenje**  **2022.** | **Rebalans 2023.** | **Izvršenje**  **2023.** | **Indeks izvršenja 2023./2022.** | **Indeks izvršenja 2023.** |
| 1 | 2 | 3 | 4 | 5 (4/2\*100) | 6 (4/3\*100) |
| **UKUPNO RASHODI** | **2.439.673,13** | **3.247.436,00** | **3.010.749,65** | **123,41%** | **92,71%** |
| **Funkcijska klasifikacija 09 Obrazovanje** | **2.439.673,13** | **3.247.436,00** | **3.010.749,65** | **123,41%** | **92,71%** |
| **Funkcijska klasifikacija 091 Predškolsko i osnovno obrazovanje** | 2.423.818,48 | 3.203.521,00 | 2.983.300,00 | 123,08% | 93,13% |
| **Funkcijska klasifikacija 096 Dodatne usluge u obrazovanju** | 15.854,65 | 43.915,00 | 27.449,65 | 173,13% | 62,51% |

Iz pregleda je vidljivo da škola ima samo rashodi za obrazovanje i to za predškolsko i osnovno obrazovanje te dodatne usluge u obrazovanju. Najveći udio u rashodima ima osnovno obrazovanje te je ostvareno u 2023. godinei u iznosu od 2.983.300,00 € ili 93,13 % financijskog plana. Dodatne usluge u obrazovanju izvršene su u iznosu od 27.499,65 € ili 62,51 % planiranih sredstava.

***3.2. Obrazloženje posebnog dijela godišnjeg Izvještaja o izvršenju financijskog plana***

**Program 4070 DECENTRALIZIRANE FUNKCIJE**

***Opći i posebni cilj:*** Svim učenicima omogućiti stjecanje kvalitetnog obrazovanja i uspješnog razvoja potencijalnih sposobnosti pod jednakim uvjetima.

Ustanovama školstva osigurati uvjete rada sukladno zakonskom minimalnom financijskom standardu te racionalnim gospodarenjem raspoloživim sredstvima omogućiti zadržavanje postojećeg stanja. Posebnu pažnju obratiti područjima gdje ustanove djeluju u otežanim uvjetima (područne škole).

|  |  |  |  |  |  |  |
| --- | --- | --- | --- | --- | --- | --- |
| **Aktivnost** | **Materijalni rashodi** | Rebalans | | | Izvršenje | |
| **342.245,00** | | | **294.194,78** | |
| Izvještaj o postignutim ciljevima | U okviru aktivnosti planiraju se sredstva za redovno funkcioniranje osnovne škole. Većina planiranih rashoda financira se decentraliziranim sredstvima dodijeljenim temeljem Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave te Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva koje Vlada Republike Hrvatske donosi za svaku godinu. Uz financijska sredstva decentraliziranih funkcija osnovnog školstva, Grad Samobor osigurava i dodatna financijska sredstva iz općih prihoda i primitaka, s obzirom da su decentralizirana sredstva nedostatna za pokriće svih rashoda potrebnih za svakodnevno funkcioniranje škole. Također, ovdje se nalaze sredstva iz vlastitih prihoda za energiju i komunalne usluge.  U okviru aktivnosti planirani su i udžbenici radnog karaktera za učenike osnovne škole koji se financiraju sredstvima Ministarstva znanosti i obrazovanja te sredstva za taxi prijevoz učenika s udaljenih područja, organizirani prijevoz učenika s teškoćama u razvoju, roditeljski prijevoz učenika, uredski materijal i ostali materijalni rashodi za učenike s teškoćama koji pohađaju posebne razredne odjele.  Tijekom izvještajnog razdoblja, materijalni rashodi financirani su prema realnim potrebama i dinamici djelatnosti. | | | | | |
| **Aktivnost** | **Rashodi za zaposlene - OŠ Samobor** | Rebalans | | | Izvršenje | |
| **2.229.042,00** | | | **2.164.319,46** | |
| Izvještaj o postignutim ciljevima | U ovoj aktivnosti planiraju se plaće i ostali rashodi za zaposlene u školi, a isti se financiraju iz državnog proračuna na teret nadležnog ministarstva.  Ishodište planiranih sredstava temelji se na broju zaposlenih učitelja i tehničko-administrativnog osoblja u školi te procjeni troškova za njihove plaće i ostala materijalna prava, sukladno kolektivnom ugovoru. U izvještajnom razdoblju rashodi su izvršeni sukladno stvarnim potrebama. | | | | | |
| **Kapitalni projekt** | **Ulaganja na materijalnoj imovini** | Rebalans | | Izvršenje | | |
| **50.483,00** | | **42.135,44** | | |
| Izvještaj o postignutim ciljevima | U sklopu aktivnosti planirana su sredstva za opremanje učionica, nabavu informatičke opreme te potrebnih uređaja i strojeva i knjiga za školsku knjižnicu na teret općih prihoda i primitaka Grada Samobora te za nabavu udžbenika trajnog karaktera i obvezne lektire na teret Ministarstva znanosti i obrazovanja, a temeljem iskazanih potreba škole.  U izvještajnom razdoblju rashodi su izvršeni sukladno stvarnim potrebama. | | | | | |
| **Pokazatelj uspješnosti** | **Definicija** | **Jedinica** | **Ciljana vrijednost** | | | **Ostvareno** |
| Broj učenika | Osiguravanjem dodatnih financijskih sredstava od strane Grada Samobora osigurava se ravnomjeran razvoj školstva na području Grada Samobora | broj | 859 | | | 859 |
| Broj zaposlenih na teret državnog proračuna | Osiguranjem sredstava za rashode za zaposlene omogućuje se ostvarivanje prava na osnovnoškolsko obrazovanje | broj | 105 | | | 105 |

**Program 4071 DODATNE POTREBE U OSNOVNOM ŠKOLSTVU**

***Opći i posebni cilj:*** Omogućiti stjecanje znanja i vještina učenika prema njihovim potrebama i interesima te uvjetima i programima koje pojedina škola može ponuditi.

Zadovoljiti specifične potrebe pojedinih grupacija učenika (s teškoćama, darovitih, učenika-putnika), poboljšati sigurnost u školama, društveno promovirati djelatnost, poboljšati prostorne uvjete rada.

Provedbeni program Grada Samobora za razdoblje 2021. – 2025. (Službene vijesti Grada Samobora br. 7/21) – razvojna mjera: 4. Odgoj i obrazovanje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Aktivnost** | **Izborna nastava i ostale izvannastavne aktivnosti** | | | Rebalans | | Izvršenje | |
| **21.364,00** | | **10.375,04** | |
| Izvještaj o postignutim ciljevima | Cilj aktivnosti jest podizanje standarda učeničkog obrazovanja. Unutar ove aktivnosti podmiruju se svi rashodi vezani uz izvannastavne aktivnosti učenika te provedbu sportskih i drugih natjecanja koje organiziraju samoborske osnovne škole odnosno na kojima sudjeluju učenici osnovne škole Samobor, kao i rashodi vezani za županijska stručna vijeća, rad školskih zadruga, organizaciju i provedbu programa za Fašnik. Isti se uz opće prihode i primitke Grada Samobora financiraju i vlastitim prihodima škole, prihodima od pomoći te donacijama. U izvještajnom razdoblju sredstva su realizirana sukladno stvarnim troškovima i broju učenika korisnika programa, kao i mogućnostima provedbe određenih aktivnosti. | | | | | | |
| **Aktivnost** | **Produženi boravak i školska prehrana** | | | Rebalans | | Izvršenje | |
| **416.002,00** | | **339.648,76** | |
| Izvještaj o postignutim ciljevima | Grad Samobor za učenike prvih i drugih razreda Osnovne škole Samobor osigurava financijska sredstva za 4 grupe produženog boravka prema potrebama roditelja i prostornim i organizacijskim mogućnostima škole.  U okviru ove aktivnosti financira se i školska prehrana. Svaki učenik koji redovito pohađa osnovnu školu Samobor ostvaruje pravo na financiranje školske prehrane. Ministarstvo znanosti i obrazovanja podmirivalo je troškove financiranja, odnosno sufinanciranja prehrane za svakog učenika osnovne škole uključenog u školsku prehranu u iznosu od 1,33 eura za dane kada je na nastavi. U slučaju da sredstva doznačena od strane Ministarstva znanosti i obrazovanja nisu bila dovoljna za pokriće troškova prehrane učenika osnovnih škola s područja grada Samobora, planirana su sredstva općih prihoda i primitaka Grada Samobora za sufinanciranje razlike do najviše 0,07 eura po učeniku za dane kada je učenik na nastavi.  Ishodište za planirane rashode temelji se na broju učenika i broju grupa produženog boravka, a školska prehrana planirana je sukladno broju učenika. | | | | | | |
| **Aktivnost** | **Ostali programi u osnovnom obrazovanju** | | | Rebalans | | Izvršenje | |
| **20.205,00** | | **13.633,08** | |
| Izvještaj o postignutim ciljevima | Grad Samobor osigurava sredstva za naknade članova školskog odbora, sufinancira Školu u prirodi i maturalna putovanja za učenike slabijeg socio-ekonomskog statusa, digitalnu knjižnicu, kampove za nadarene i Novigradsko proljeće te sufinancira prijevoz učenika s teškoćama u razvoju. Unutar ove aktivnosti iskazani su sveukupni rashodi škole za ostale programe u osnovnom obrazovanja koji se financiraju pomoćima, donacijama i ostalim namjenskim izvorima (izleti, radni listovi, ulaznice, prijevo i sl.).  U izvještajnom razdoblju sredstva su realizirana sukladno stvarnim troškovima i broju učenika korisnika programa. | | | | | | |
| **Tekući projekt** | **Školska shema** | | | Rebalans | | Izvršenje | |
| **14.963,00** | | **8.847,75** | |
| Izvještaj o postignutim ciljevima | Kako bi se kod djece u svim osnovnim školama grada Samobora podigla svijest o značenju zdrave prehrane i povećala konzumacija svježeg voća i povrća te mlijeka i mliječnih proizvoda lokalnih proizvođača nastavilo se sa provedbom Školske sheme – besplatnih obroka voća, povrća i mlijeka.  Ishodište za raspodjelu sredstava temeljilo se na ukupnom broju svih učenika za raspodjelu voća i povrća te mlijeka i mliječnih proizvoda. | | | | | | |
| **Tekući projekt** | **Pomoćnici u nastavi financirani iz Proračuna Grada** | | | Rebalans | | Izvršenje | |
| **23.709,00** | | **18.601,90** | |
| Izvještaj o postignutim ciljevima | Projektom „Vjetar u leđa“ osiguravaju se pomoćnici u nastavi ili stručni komunikacijski posrednici za učenike s teškoćama u razvoju kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva. Faza V navedenog projekta odobrena je za školsku godinu 2022./2023., a projekt se nastavio kroz Fazu VI u školskoj godini 2023./2024. Kako djeca ne bi ostala bez potrebne podrške, u ovoj aktivnosti planiraju se sredstva na teret općih prihoda i primitaka Grada Samobora za pomoćnike u nastavi za koje sredstva nisu osigurana putem projekta Vjetar u leđa.  Ishodište za raspodjelu sredstava temelji se na broju pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava | | | | | | |
| **Tekući projekt** | **Pripravništvo HZZ – OŠ Samobor** | | | Rebalans | | Izvršenje | |
| **5.243,00** | | **0,00** | |
| Izvještaj o postignutim ciljevima | Pripravništvo je mjera aktivne politike zapošljavanja Hrvatskog zavoda za zapošljavanje kojoj je cilj uvesti mlade na tržište rada. OŠ Samobor nije koristila navedenu mjeru tijekom 2023. godine. | | | | | | |
| **Tekući projekt** | **Vjetar u leđa - faza V - OŠ Samobor** | | | Rebalans | | Izvršenje | |
| **65.189,00** | | **65.185,10** | |
| Izvještaj o postignutim ciljevima | OŠ Samobor za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva, a putem Projekta Vjetar u leđa - faza V koji je vezan uz školsku godinu 2022./2023. te su u tom periodu ostvareni rashodi za pomoćnike u nastavi.  Ishodište za raspodjelu sredstava temelji se na broju odobrenih pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. | | | | | | |
| **Tekući projekt** | **Vjetar u leđa - faza VI - OŠ Samobor** | | | Rebalans | | Izvršenje | |
| **55.500,00** | | **53.313,13** | |
| Izvještaj o postignutim ciljevima | OŠ Samobor za učenike s teškoćama u razvoju osigurava pomoćnike u nastavi ili stručne komunikacijske posrednike kako bi se tim učenicima osiguralo pravo na kvalitetno obrazovanje u cilju razvoja njihovih punih potencijala te jednakopravnog i aktivnog sudjelovanja u svim segmentima društva, a putem Projekta Vjetar u leđa - faza VI koji je vezan uz školsku godinu 2023./2024. te su u tom periodu ostvareni rashodi za pomoćnike u nastavi.  Ishodište za raspodjelu sredstava temelji se na broju odobrenih pomoćnika u nastavi te procjeni troškova za njihove edukacije, zdravstvene preglede, plaće i ostala materijalna prava. | | | | | | |
| **Pokazatelj uspješnosti** | | **Definicija** | **Jedinica** | | **Ciljana vrijednost** | | **Ostvareno** |
| Broj grupa izvannastavnih aktivnosti | | Sufinanciranjem programa uključiti što veći broj učenika u izvannastavne programe | Broj grupa | | 5 | | 2 |
| Broj grupa programa produženog boravka za učenike | | Osigurati siguran i kvalitetan boravak učenika u školi prije odnosno poslije nastave | Broj grupa | | 4 | | 4 |
| Broj pomoćnika u nastavi za realizaciju programa Vjetar u leđa – faza V | | Zadržavanjem broja pomoćnika u nastavi osigurati postojeću realizaciju programa | Broj pomoćnika | | 20 | | 14 |
| Broj pomoćnika u nastavi za realizaciju programa Vjetar u leđa – faza VI | | Zadržavanjem broja pomoćnika u nastavi osigurati postojeću realizaciju programa | Broj pomoćnika | | 21 | | 21 |

1. **POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA** 
   1. ***Izvještaj o zaduživanju na domaćem i stranom tržištu novca i kapitala***

Osnovna škola Samobor nije se zaduživala na domaćem i stranom tržištu novca i kapitala u 2023. godini.

* 1. ***Izvještaj o korištenju sredstava fondova Europske unije***

U 2023. godini nisu korištena sredstva fondova Europske unije.

* 1. ***Izvještaj o danim zajmovima i potraživanjima po danim zajmovima***

Osnovna škola Samobor nije imala danih zajmova ni potraživanja po danim zajmovima u 2023. godini.

* 1. ***Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova***

Osnovna škola Samobor nije imala potraživanja po osnovi sudskih sporova u 2023. godini.

Osnovna škola Samobor nije imala nepodmirenih dospjelih obveza na kraju proračunske godine.

Potencijalne obveze po osnovi sudskih sporova na kraju proračunske godine iznose 2.719,28 €.

|  |  |  |  |  |  |  |  |
| --- | --- | --- | --- | --- | --- | --- | --- |
| **PREGLED POTENCIJALNIH OBVEZA PO OSNOVI SUDSKIH SPOROVA** | | | | | | | |
| **Br. predmeta** | **Sud** | **Tužitelj** | **Tuženik** | **Sažeti opis prirode spora** | **VPS** | **Procjena financijskog učinka** | **Procijenjeno vrijeme odljeva ili priljeva sredstava za** |
| **PREDMETI KOD ODVJETNIKA** | | |  |  |  |  |  |
| Pr-15199/2021-9 | Općinski radni sud u Zagrebu | I.M. | OŠ Samobor | Naknada plaće | 531,59 € | 531,59 € | 6 mjeseci |
| Pr-15586/2021-9 | Općinski radni sud u Zagrebu | N.D. | OŠ Samobor | Naknada plaće | 220,79 € | 220,79 € | 6 mjeseci |
| Pr-15193/2021-11 | Općinski radni sud u Zagrebu | H.Č. | OŠ Samobor | Naknada plaće | 548,91 € | 548,91 € | 6 mjeseci |
| Pr-16677/2021-14 | Općinski radni sud u Zagrebu | R.M. | OŠ Samobor | Naknada plaće | 461,41 € | 461,41 € | 6 mjeseci |
| Pr-15385/2021-11 | Općinski radni sud u Zagrebu | G.M. | OŠ Samobor | Naknada plaće | 852,55 € | 852,55 € | 6 mjeseci |
| Pr-15302/2021-11 | Općinski radni sud u Zagrebu | V.M. | OŠ Samobor | Naknada plaće | 104,03 € | 104,03 € | 6 mjeseci |

1. **ZAVRŠNE ODREDBE**

Ovaj Godišnji izvještaj o izvršenju financijskog plana za 2023. godinu objaviti će se na službenoj internet stranici Osnovne škole Samobor.

KLASA:

UR.BROJ:

PREDSJEDNICA ŠO: RAVNATELJ:

Maja Karlo Goran Ivan Matoš